Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 273/12/8807	Michalovce, 6.11.2012
EEČ : 2-66-304-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 150,00 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: Občianske združenie "Zdravie Zemplina" 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-429/MI-MI-2012.
dňa 21.01.2012 v čase okolo 01.00 h. pristúpil k zaparkovanému osobnému motorovému vozidlu zn. Škoda Superb, ev. č. XXXXX na ul. Okružnej v Michalovciach pri bare zv. Fabrik Live, do ktorého následne kopol, načo z vozidla vystúpil majiteľ pošk. XXXXX, ktorý sa ho spýtal „čo robí a obvinený ho následne fyzicky napadol takým spôsobom, že ho opakovane udieral päsťami do oblasti tváre a potom ho zvalil na zem, kde do neho ešte kopol a to oblasti hlavy, čím poškodenému spôsobil zranenia a to pomliaždenie tváre s krvácaním do nosa, pomliaždenie temennej a spánkovej oblasti vľavo a záhlavia a otras labyrintu ľavého ucha s dobou liečenia a práceneschopnosti podľa vypracovaného znaleckého posudku v trvaní 10 dní
Odôvodnenie: 
Poverený príslušník PZ, Obvodného oddelenia PZ XXXXX uznesením pod ČVS: ORP-429/MI-MI-2012 zo dňa 04.04.2012 začal trestné stíhanie pre prečin ublíženia na zdraví podľa § 156 ods. 1 Tr. zákona. 
	Uznesením tej istej spisovej značky zo dňa 29.05.2012 vzniesol obvinenie XXXXX za prečin ublíženia na zdraví podľa § 156 ods. 1 Tr. zákona, ktorého sa dopustil na tom skutkovom základe, ako je uvedené vo výrokovej časti tohto uznesenia. 

	Preskúmaním na vec vzťahujúceho sa spisového materiálu som zistil, že v predmetnej trestnej veci sa koná o prečin, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. zákona. 

	XXXXX, pošk. XXXXX , pošk. XXXXX zastupujúca Všeobecnú zdravotnú poisťovňu, a.s. a pošk. XXXXX zastupujúca Sociálnu poisťovňu, pobočka XXXXX uzavreli dňa 24.10.2012 dohodu o zmieri, v rámci ktorej obvinený svoje konanie oľutoval, vyhlásil, že spáchal skutok, pre ktorý je trestne stíhaný, a to za prítomnosti probačného a mediačného úradníka Okresného súdu XXXXX. 
	XXXXX slobodne, vážne, zrozumiteľne a určito vyhlásil, že skutok spáchal. Škoda poškodeným stranám v tomto konaní bola uhradená. 
	Dňa 24.10.2012 obvinený zložil na účet Krajskej prokuratúry Košice peňažnú sumu vo výške 150 €, určenú na všeobecne prospešné účely, z ktorej sumy 50 %, aby bolo poukázaných na účet Občianskeho združenia „Zdravie Zemplína, č.u. 2961817051/0200.
	Uvedená peňažná sumu nie je neprimeraná závažnosti spáchaného prečinu. 
	XXXXX, pošk. XXXXX, pošk. XXXXX a pošk. XXXXX s týmto spôsobom vybavenia veci vyslovili súhlas.
XXXXX je z miesta svojho bydliska hodnotený všeobecne. 
Doposiaľ nebol súdne trestaný. 
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k názoru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor